Zagreb, 30. siječnja 2023.

ZAPISNIK S **1**. SJEDNICE KAZALIŠNOG VIJEĆA GRADSKOG KAZALIŠTA ŽAR PTICA **1 /2023.**

PRISUTNI NA SJEDNICI

Krešimir Marmilić (Grad Zagreb)

Velimir Lončarić (predstavnik svih zaposlenika)

Saša Ivaci (Grad Zagreb)

Drago Utješanović, ravnatelj GK Žar ptica

Jerko Domagoj Vrdoljak, tajnik GK Žar ptica

Dragica Anić, voditeljica računovodstva GK Žar ptica

**DNEVNI RED**

**1. Prihvaćanje zapisnika s prethodne sjednice Kazališnog vijeća održane 20. listopada 2022. godine**

**2. Financijsko izvješće i prihvaćanje izvješća o izvršenju financijskog plana za 2022. godinu.**

**3. Prihvaćanje Odluke o izmjenama Pravilnika o unutarnjem ustroju i načinu rada GK Žar ptica**

**4. Izvještaj ravnatelja o ostvarivanju programskog i prostornog plana**

**5. RAZNO**

Dnevni red se jednoglasno prihvaća

Ad1.

Vijeće je jednoglasno prihvatilo zapisnik s prethodne sjednice Kazališnog vijeća održane 20. listopada 2022. godine.

Ad 2.

Voditeljica računovodstva gđa Dragica Anić prezentirala je Vijeću izvješće o izvršenju financijskog plana za 2022. godinu**.** Financijska situacija ocijenjena je dobrom, posebno u segmentu povećanja prihoda i brzog oporavka nakon krize uzrokovane covid 19 pandemijom. Nakon provedene rasprave Izvještaj o izvršenju financijskog plana za 2022. godinu jednoglasno je usvojen.

Ad 3.

Na prijedlog ravnatelja Vijeće je usvojilo Odluku o izmjenama Pravilnika o unutarnjem ustroju i načinu rada GK Žar ptica u dijelu koji se odnosi na broj zaposlenika glumačkog ansambla, a s ciljem proširivanja ansambla. Predviđeni broj glumaca prema Pravilniku povećan je s dosadašnjih 12 na 14 djelatnika.

Ad 4.

Ravnatelj je izvijestio Vijeće o uspješnoj izvedbi prigodne Božićne predstave „Darovi Djeda Mraza” Tihomira Horvata koja je tijekom prosinca izvedena 25 puta.

Ravnatelj je izvjestio Vijeće o tijeku povećanja prostora koje koristi kazalište u zgradi u Bijeničkoj cesti 97. Odlaskom časopisa „Jezik” iz prostorije na drugom katu, površine 12m2, a obzirom da je prostorija u neposrednoj blizini tonske kabine upućen je Gradskom uredu za upravljanje imovinom i stanovanjem zahtjev za dodjelom predmetne prostorije na korištenje GK Žar ptica.

zapisnik sastavio

Jerko Domagoj Vrdoljak, tajnik

-----------------------------------------

Za Gradsko kazalište Žar ptica

Drago Utješanović, ravnatelj

------------------------------------------

Za kazališno vijeće Gradskog kazališta Žar ptica

Krešimir Marmilić, predsjednik

--------------------------------------------