Zagreb, 18. srpnja 2023.

ZAPISNIK SA **6**. SJEDNICE KAZALIŠNOG VIJEĆA GRADSKOG KAZALIŠTA ŽAR PTICA **6/2023.**

PRISUTNI NA SJEDNICI

Krešimir Marmilić (Grad Zagreb)

Darko Domitrović (Grad Zagreb)

Gorana Marin (predstavnica umjetničkog osoblja)

Velimir Lončarić (predstavnik svih zaposlenika)

Saša Ivaci (Grad Zagreb)

Drago Utješanović, ravnatelj GK Žar ptica

Jerko Domagoj Vrdoljak, tajnik GK Žar ptica

**DNEVNI RED**

**1. Prihvaćanje zapisnika s prethodne sjednice Kazališnog vijeća održane 19. lipnja 2023.**

**2. Prihvaćanje izvještaja o izvršenju financijskog plana za prvo polugodište 2023. godine.**

**3. Usvajanje ODLUKA**

**- izmjena programskog naslova u sezoni 2023/24.**

**- izmjena naslova na gostovanju u Lutkovnom gledališću Maribor**

**4. Razmatranje prijava pristiglih na „Natječaj za ravnatelja/ravnateljicu Gradskog kazališta**

**Žar ptica”**

Dnevni red se jednoglasno prihvaća

Ad 1.

Vijeće je jednoglasno prihvatilo zapisnik s prethodne sjednice Kazališnog vijeća održane 19. lipnja 2023. godine.

Ad 2.

voditeljica računovodstva gđa. Dragica Anić Vijeću je detaljno prezentirala Izvještaj o izvršenju financijskog plana za prvo polugodište 2023. godine. Financijsko stanje je je ocijenjeno dobrim, obzirom na povećanje prihoda u odnosu na isto razdoblje prošle godine kao i na ostvarenu pozitivnu bilancu.

Ad 3.

Ravnatelj je Vijeću izložio situaciju vezano za izmjenu programskog naslova.

-zbog nemogućnosti regulacije autorskih prava naslov Anne Fine: Gospođa Doubtfire zamijenjen je naslovom Ivana Brlić Mažuranić: Šuma Striborova koji će biti realiziran u istom terminu i financijskom okviru

-naslov Mala Frida predviđen za gostovanje u Lutkovnom gledališću u Mariboru se na zamolbu domaćina, a s ciljem smanjenja troškova zamjenjuje naslovom Kako živi Antuntun Grigora Viteza.

Nakon provedene rasprave programske izmjene su jednoglasno usvojene uz primjedbu Gorane Marin da zbog nedostatka financijskih sredstava na gostovanja uglavnom idu jednostavnije, a time i jeftinije predstave.

Nakon 3. točke dnevnog reda ravnatelj Drago Utješanović napušta sjednicu

Ad 4.

Vijeće je pristupilo otvaranju koverti pristiglih na Natječaj za imenovanje ravnatelja/ravnateljice Gradskog kazališta Žar ptica. Na natječaj su pristigle dvije prijave, obje neoštećene i pravilno naslovljene. Prema urudžbenom broju tj. redoslijedu primitka Vijeće je prvo otvorilo kovertu s prijavom gospodina Ante Krstulovića. Pregledom priložene dokumentacije utvrđeno je da je ona nepotpuna jer nedostaje vlastoručno potpisana prijava na natječaj. Zbog navedenog propusta Vijeće je prijavu kandidata Krstulovića izuzelo iz daljnjeg razmatranja.

Zatim je otvorena koverta s prijavom gospodina Drage Utješanovića. Pregledom priložene dokumentacije je utvrđeno da je ona potpuna i da je prijava važeća, te se pristupilo čitanju četverogodišnjeg programa rada.

Sjednica je prekinuta u 13:10, nastavak je zakazan za sutra 19.07.2023 u 10 sati.

zapisnik sastavio

Jerko Domagoj Vrdoljak, tajnik

-----------------------------------------

Za Gradsko kazalište Žar ptica

Drago Utješanović, ravnatelj

------------------------------------------

Za kazališno vijeće Gradskog kazališta Žar ptica

Krešimir Marmilić, predsjednik

--------------------------------------------