Zagreb, 10. listopada 2023.

ZAPISNIK SA **7**. SJEDNICE KAZALIŠNOG VIJEĆA GRADSKOG KAZALIŠTA ŽAR PTICA **7/2023.**

PRISUTNI NA SJEDNICI

Krešimir Marmilić (Grad Zagreb)

Darko Domitrović (Grad Zagreb)

Gorana Marin (predstavnica umjetničkog osoblja)

Velimir Lončarić (predstavnik svih zaposlenika)

Saša Ivaci (Grad Zagreb)

Drago Utješanović, ravnatelj GK Žar ptica

Jerko Domagoj Vrdoljak, tajnik GK Žar ptica

**DNEVNI RED**

**1. Prihvaćanje zapisnika s prethodne sjednice Kazališnog vijeća održane 18. i 19. srpnja 2023.**

**2. Izvještaj o ostvarenju Financijskog plana za 3. kvartal 2023.**

**3. Prihvaćanje Pravilnika o radu GK Žar ptica**

**4. Prihvaćanje Pravilnika o nagrađivanju zaposlenika ustanove**

**5. Razno**

Dnevni red se jednoglasno prihvaća

Ad 1.

Vijeće je jednoglasno prihvatilo zapisnik s prethodne sjednice Kazališnog vijeća održane 18. i 19. srpnja 2023. godine.

Ad 2.

Vijeću je predstavljen Izvještaj o izvršenju financijskog plana za treći kvartal 2023. godine. Financijsko stanje je je ocijenjeno dobrim, obzirom na stabilnost prihoda i ostvarenu pozitivnu bilancu. Vijeće je jednoglasno usvojilo Izvještaj.

Ad 3. i 4.

Članovima Vijeća su poslani na prethodno čitanje Pravilnik o radu GK Žar ptica i Pravilnik o nagrađivanju zaposlenika ustanove. Rasprava o Pravilniku o radu se vodila u smislu usporedbe s prethodnim pravilnikom i izmjenama koje donosi novi pravilnik. Postavljeno je pitanje vezano za Članak 49. Pravilnika o radu koji govori o naknadi štete koju je prouzrokovao zaposlenik u paušalnom iznosu od 70,00 eura, što je novina u usporedbi s prethodnim Pravilnikom o radu. Članovi Vijeća su izrazili zabrinutost zbog moguće zloupotrebe navedenog članka, odnosno ispravnosti postupka određivanja kazne.

Pravilnik o nagrađivanju zaposlenika ustanove je prema zakonskim odredbama poslan na prethodno savjetovanje sindikalnom povjereniku koji je preuzeo prava i obveze radničkog vijeća. Sindikalna povjerenica gđa. Gorana Marin je istaknula da petnaest dana nije bilo dovoljno vremena za kvalitetno prethodno savjetovanje s članovima sindikata obzirom da je kazalište u tom razdoblju išlo na trodnevno gostovanje. Gospodin Velimir Lončarić je postavio pitanje konkretnog utjecaja novog Pravilnika o nagrađivanju zaposlenika na postojeći Pravilnik o stimulaciji rada radnika GK Žar ptica. Ravnatelj je objasnio da su to dva odvojena pravilnika, da jedan ne isključuje drugoga i da će se i dalje isplaćivati mjesečne stimulacije prema rezultatima rada u skladu s Pravilnikom o stimulaciji. Gospođa Marin je opetovano izrazila nezadovoljstvo zbog prekratkog roka za savjetovanje s članovima sindikata kao i na činjenicu da Grad zahtjeva donošenje novih dokumenata dovodeći članove Vijeća pred gotov čin, te predložila da se prihvaćanje dokumenata odgodi. Gospodin Saša Ivaci je istaknuo da nema potrebe za odbijanjem dokumenta obzirom se radi o unificiranom dokumentu na razini gradskih ustanova, a Žar ptica ima postojeće i važeće interne pravilnike koji reguliraju sve eventualne nedorečenosti. Nakon provedene rasprave zaključeno je da se dokumenti prihvate, te su Pravilnik o radu GK Žar ptica i Pravilnik o nagrađivanju zaposlenika ustanove prihvaćeni s četiri glasa. (protiv prihvaćanje je bila gđa Gorana Marin)

zapisnik sastavio

Jerko Domagoj Vrdoljak, tajnik

-----------------------------------------

Za Gradsko kazalište Žar ptica

Drago Utješanović, ravnatelj

------------------------------------------

Za kazališno vijeće Gradskog kazališta Žar ptica

Krešimir Marmilić, predsjednik

--------------------------------------------